กู้ขาดดุลแสนล้านอัดเศรษฐกิจ
รัฐกู้แสนล้านโปะขาดดุลเงินสดเดือนแรกของปีงบประมาณ 2559 กว่า 2 แสนล้านบาท
23 พ.ย. 2558

รัฐกู้แสนล้านโปะขาดดุลเงินสดเดือนแรกของปีงบประมาณ 2559 กว่า 2 แสนล้านบาท
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง (สศค.)  เปิดเผยว่า ฐานะการคลังของรัฐบาลตามระบบกระแสเงินสดประจำปีงบประมาณ 2559 เดือนต.ค. 2558  รัฐบาลมีรายได้นําส่งคลังทั้งสิ้น 1.56 แสนล้านบาท  ขณะที่การเบิกจ่ายเงินงบประมาณมีจํานวนทั้งสิ้น 3.74 แสนล้านบาท รัฐบาลได้กู้เงินเพื่อชดเชยการขาดดุล 9.9 หมื่นล้านบาท ส่งผลให้เงินคงคลัง  ณ สิ้นเดือนต.ค. 2558 มีจํานวนทั้งสิ้น 2.95 ล้านบาท
นายกฤษฎา กล่าวว่า การเบิกจ่ายงบประมาณในระดับสูงตั้งแต่ต้นปีงบประมาณ ส่วนหนึ่งเป็นผลจากการเร่งรัดการเบิกจ่ายงบประมาณในช่วงต้นปีงบประมาณของรัฐบาล จะส่งผลให้มีเม็ดเงินเข้าสู่ระบบและจะช่วยขับเคลื่อนเศรษฐกิจให้ขยายตัวได้อย่างต่อเนื่อง
ทั้งนี้ ในเดือนต.ค. 2558 รัฐบาลขาดดุลเงินสดจํานวน 2.29 แสนล้านบาท โดยเป็นการขาดดุลเงินงบประมาณ 2.18 แสนนบาท และเป็นเงินนอกงบประมาณขาดดุล 1.12 หมื่นล้านบาท ส่งผลให้เงินคงคลัง ณ สิ้นเดือนต.ค. 2558 มีจํานวน 2.95 แสนล้านบาท
สำหรับการส่งรายได้จำนวน 1.56 แสนล้านบาท ต่ำกว่าเดือนเดียวกันปีที่แล้ว 1 หมื่ 6% มีสาเหตุหลักมาจากภาษีมูลค่าเพิ่มส่วนหนึ่งเหลื่อมไปในเดือนพ.ย.  ขณะที่การการเบิกจ่ายเงินงบประมาณ 3.74 แสนล้านบาท สูงกว่าเดือนเดียวกันปีที่แล้ว 6,603 ล้านบาท หรือ  1.8%